钦定古今图书集成/明伦汇编/氏族典/第292卷 > 《廖用贤尚友录》 > 汤沐
## 钦定古今图书集成/明伦汇编/氏族典/第292卷 > 《廖用贤尚友录》 > 汤沐

按《明外史马录传》：“汤沐，字新之，江阴人。弘治九年进
士。除崇德知县，征授御史。正德初，尝劾中官苗逵、保
国公朱晖等罪，出为湖广佥事。刘瑾以沐不附己，用
牙侩同寅讦学士张芮事，波及沐，谪武义知县。瑾诛，
复为广东佥事。累迁右副都御史，巡抚贵州。嘉靖二
年，改抚四川，入为大理卿。既坐李福达狱，罢归，家居”
六年卒。沐居官三十载，屏绝馈遗，以廉洁称。